Пучина/29
V

КАТИЦА, СТАНКОВИЋ 

КАТИЦА (улази напред): Извол'те овде причекати, кад не желите да вас јавим. 
СТАНКОВИЋ: Не, не, немојте ме јављати, кад је ту господин министар, причекаћу ја и овде. А јел' те, Катице, како је
госпођи, је ли и она тамо у соби? 
КАТИЦА: Не, госпођа је нешто мало слаба. 
СТАНКОВИЋ (седне): Тако, е то нисам знао. Молим вас, испоручите јој моје најтоплије жеље да што пре оздрави. 
КАТИЦА: Хвала. 
СТАНКОВИЋ (провери на кључаоницу средњих врата): Па, господин министар није више тамо, мора да је отишао. 
КАТИЦА: Можда га нисам спазила. 
СТАНКОВИЋ: Идите пријавите ме, дете моје. 
КАТИЦА: Драге воље. (Оде десно.) 
СТАНКОВИЋ (провирује опет на врата) 
КАТИЦА (враћа се): Збиља, господин министар је већ одавно отишао, а ја нисам спазила. Господин вас је молио да га мало
причекате; сад ће он, само да доврши неко писмо. 
СТАНКОВИК: О, молим, причекаћу. 
КАТИЦА (одлази) 

Пучина